Görmədim (qoşma, Aşıq Alı)
Halay vurub, dəstə duran gözəllər,
Öz yarımın başqa tayın görmədim.
Qədəm qoydum bağçasına, bağına
Heyif ola, nübar payın görmədim.

Geyibsiniz çəpkən, başmaq, məsini,
Çox görmüşəm gözəllərin bəhsini.
Mən istərəm öz Bəstimin səsini,
Harayladım, bir yol hayın görmədim.

Nə salıbsız qiylü-qalı, bəsdi, bəs,
Aşıq Alı çox eşidib Bəsdi, “bəs”.
Lazım deyil başqa gözəl, Bəsdi bəs,
Bəsdi, - dedim, Bəsdi boyun görmədim.

Qoşmalar